Il-kap tas-sigurtà Urken, akkuża lir-Russja li qed tinvadi l-Ukrajna wara li għadd ta’ trakkijiet minn konvoj ta’ għajnuna mir-Russja qasmu l-fruntiera mingħajr permess. Żied jgħid li din hi invazjoni diretta, iżda qal li l-ebda forza m’għandha tkun użata kontra l-konvoj. Il-Ministeru tal-Affarijiet Barranin tar-Russja, qal li l-Ukrajna kienet qed iżomm lill-konvoj biex tkompli bil-gwerra tagħha kontra r-ribelli f’Luhansk, id-destinazzjoni tal-għajnuna. Din il-belt Ukrena ilha aktar minn 15-il jum mingħajr ilma u provista tal-elettriku. Il-Kumitat Internazzjonali tas-Salib l-Aħmar qal li hu ma kellu l-ebda sehem f’dan il-konvoj. Hu mifhum li aktar minn 100 trakk qed ikunu skortati minn numru żgħir ta’ ribelli favur ir-Russja. Il-Ministru tal-Affarijiet Barranin Russu wissa lill-Ukrajna biex ma tieħux azzjoni kontra l-konvoj mingħajr ma speċifika x’jistgħu jkunu l-konsegwenzi jekk dan iseħħ.